கேள்வி: விராஜ்லால் சாத்திரி - வாழ்க்கை பற்றி தகவல் சொல்.
பதில்: 1825 ஆம் ஆண்டு நவம்பர் 26 ஆம் தேதி குசராத்து பெட்லாட்டில் உள்ள மலதாஜ் என்ற கிராமத்தில் பிறந்தார். இவர் தனது ஆரம்பக் கல்வியை தனது கிராமமான மலதாஜில் பயின்றார். சமசுகிருத பாடசாலையில் சமசுகிருத கவிதை மற்றும் இலக்கணத்தைப் படித்தார். பிராகிருதம் இலக்கணமும் இலக்கியமும் கற்றார். அகமதாபாது உள்ள சைனம் கோயிலில் சமசுகிருதம் கற்பித்தார். சைன மத புத்தகங்கள் காரணமாக, இவர் பிராகிருத- பாளி, அபபிராம்சம், மாகதிப் பிராகிருதம் ஆகியவற்றை நன்கு அறிந்திருந்தார். எனவே இவர் குஜராத்தியின் தத்துவவியல் பற்றிய புத்தகங்களை எழுதினார். இவர் குஜராத் வித்யா சபை மற்றும் தர்ம சபை ஆகியவற்றுடன் பணிபுரிந்தார். மேலும், அவர்களின் இரண்டு பத்திரிகைகளான ''புத்திபிரகாஷ்'' மற்றும் ''தர்மபிரகாஷ்'' ஆகியவற்றைத் திருத்தி வெளியிட்டார். Lal (1992). ஆராய்ச்சியாளராகவும், அறிஞராகவும் இருபத்தைந்து ஆண்டுகள் பணிபுரிந்த இவர் நவம்பர் 14, 1892 இல் இறந்தார்.